wannaphong/clean_thaiwikipedia huggingface dataset:
# วัดปฐมพานิช
วัดปฐมพานิช ตั้งอยู่ในตำบลบ้านหมี่  อำเภอบ้านหมี่ จังหวัดลพบุรี

วัดปฐมพานิชเดิมชื่อ "วัดโฉมพานิช" โดยใช้ชื่อ นางโฉม ผู้สร้างวัดตั้งเป็นชื่อขึ้น ภายหลังหลวงพ่อเภา วัดเขาวงกฏ เป็นผู้ตั้งให้ใหม่ว่า "วัดปฐมพานิช" แรกเริ่มเดิมที นางโฉม เป็นผู้ก่อสร้างตั้งเป็นสำนักสงฆ์ขึ้นมาก่อน

นางโฉมผู้นี้สามีชื่อ เถ้าแก่เหลียงฮี้ ก่อนที่จะมาตั้งรกรากอยู่บ้านหมี่ ได้ตั้งทำการค้าขายอยู่บ้านห้วยแก้ว ตำบลมหาสอน ลำน้ำบางขาม อำเภอบ้านหมี่ จังหวัดลพบุรี เห็นว่าบ้านหมี่จะเป็นที่เจริญ เป็นแหล่งชุมชน ย่านการค้าขายที่ดีแห่งหนึ่ง จึงชักชวนกันอพยพจากบ้านห้วยแก้ว มาอยู่ตลาดใหม่บ้านหมี่ และมีครอบครัวอื่นอพยพติดตามมาด้วยหลายครอบครัว ต่อมาคนจากที่อื่นก็พากันทยอยมาเรื่อย ๆ เมื่อมาอยู่กันมากขึ้นทุกคนย่อมอยู่ในศาสนาพุทธ นับถือศาสนา ต้องทำบุญตักบาตรบ้านหมี่ขณะนั้นไม่มีวัด มีแต่รอบนอก เช่น วัดเชียงงา อยู่ห่างไกล การไปมาไม่สะดวก ในปี พ.ศ. ๒๔๔๑ จึงคิดสร้างวัดขึ้นโดยยกที่ดินของตนเองจำนวน ๗ ไร่ ให้เป็นที่ของวัด แล้วสร้างกุฏิหลังย่อม ๆ ขึ้น ๒ หลัง เมื่อสร้างเสร็จเรียบร้อยแล้ว ไปอาราธนาหลวงพ่อเล็ก วัดวงทาด ตำบลบางพึ่ง มาอยู่ หลวงพ่อเล็กมิได้ขัดข้อง เพราะมีความนับถือชอบพอกับเถ้าแก่เหลียงฮี้ นางโฉม ตั้งแต่ครั้งยังอยู่ห้วยแก้ว

    ในระยะที่มาอยู่กันใหม่ ๆ บ้านหมี่ยังเต็มไปด้วยป่าและต้นไม้ ซึ่งชาวบ้านกำลังจะบุกร้าง ยึดเอาเป็นที่ทำกิน ถนนหนทางไม่มี ทางรถไฟสายเหนือเพิ่งจะมาทำการวางรางผ่าน และไปสุดเพียงช่องแค ยังไม่ได้เปิดรับ - ส่ง คนโดยสานขณะนั้นเปิดรับ - ส่งเพียงแค่ กรุงเทพ ฯ - ลพบุรีเท่านั้น คงมีแต่รถงานขบวนเดียวไปถึงสถานีช่องแค

    เมื่อหลวงพ่อเล็ก มาจำพรรษาอยู่ ชาวตลาดพากันมาทำบุญทุกวันพระใส่บาตรตามบ้านทุกวันชาวตลาดมีความเลื่อมใสหลวงพ่อเล็กมาก นางโฉมได้ชักชวนชาวบ้านชาวตลาด ก่อสร้างศาลาการเปรียญหลังย่อม ๆ ขึ้นหลังหนึ่งเพื่อสะดวกในการทำบุญกุศล

    ปี พ.ศ. ๒๔๔๒ นางโฉม กับ นางสำเภา บ้านบางกะพี้ร่วมกันสร้างโบสถ์ขึ้นหลังหนึ่งฝากระดานไม้สักเครื่องบนไม้สัก หลังคามุงด้วยกระเบื้องปูน สิ้นค่าก่อสร้างคนละ ๑๐ ชั่ง เป็นเวลา ๑ ปีเศษจึงเสร็จ

วัดปฐมพานิชเป็นวัดที่มีความสำคัญมากแห่งหนึ่งของอำเภอบ้านหมี่ จังหวัดลพบุรี ตั้งอยู่ใกล้กับสถานีรถไฟบ้านหมี่ มีเจดีย์ทรงระฆังขนาดใหญ่มีชื่อว่า เจดีย์ก้าวหน้ามหามงคล  ซึ่งสร้างเพื่อเทิดพระเกียรติพระบาทสมเด็จพระปรมินทรมหาภูมิพลอดุลยเดช รัชกาลที่ 9 ซึ่งจะสามารถมองเห็นได้แต่ไกล เป็นสถานที่ประดิษฐานพระบรมสารีริกธาตุของพระสัมมาสัมพุทธเจ้า  เป็นวัดที่อยู่ในเขตชุมชนเทศบาลเมืองบ้านหมี่  วัดแห่งนี้มีสิ่งก่อสร้างที่ใหญ่โตต่าง ๆ มากมาย มีสังขารหลวงปู่สุต อดีตเจ้าคณะอำเภอบ้านหมี่ อดีตเจ้าอาวาสวัดปฐมพานิชที่ได้มรณภาพไปแล้วแต่สังขารไม่เน่าเปื่อย ทางวัดก็ได้เก็บรักษาสังขารของท่านเอาไว้ให้ศิษยานุศิษย์และผู้ที่เคารพได้กราบไหว้ และนอกจากนี้ยังเป็นสถานที่ปฏิบัติธรรมของพุทธศาสนิกชนอีก สถานที่พักผ่อนจิตใจของชาวพุทธ มีสระบัวและสวนปฏิบัติธรรมทั้งหมด 60 ไร่ วัตถุมงคลที่มีชื่อเสียงของวัดปฐมพานิชหลายรุ่นที่ผ่านพิธีพุทธาภิเสกจากพระเกจิอาจารย์ทั่วฟ้าเมืองไทย อาทิเช่น หลวงพ่อแพ วัดพิกุลทอง หลวงปู่ถมยา หลวงปู่สุต หลวงปู่ศรี หลวงพ่อเพี้ยน  และพระมหาเถระอีกมากมาย 

นอกจากนี้วัดปฐมพานิช ยังเป็นวัดที่พ่อค้า แม่ค้า เข้ามากราบเพื่อขอพรต่อการค้าขาย เนื่องจากวัดนี้เป็นวัดของพ่อค้าที่เจริญรุ่งเรื่องร่ำรวย แล้วสร้างวัดขึ้นถวายพระเกจิอาจารย์ในสมัยนั้น จึงเป็นที่นิยมกันดังกล่าว
# ฮอร์นคอนแชร์โตหมายเลข 4 (โมทซาร์ท)
ฮอร์นคอนแชร์โตหมายเลข 4 ในบันไดเสียง อี แฟลต เมเจอร์  ผลงานประพันธ์ของว็อล์ฟกัง อมาเดอุส โมทซาร์ท ใน ค.ศ. 1786 เป็นคอนแชร์โตสำหรับฮอร์นหนึ่งในสี่ชิ้นของโมทซาร์ท ที่แต่งให้โยเซ็ฟ ล็อยท์เกพ (ค.ศ. 1732–1811) นักเป่าฮอร์นเพื่อนสนิทของเขาเล่นโดยเฉพาะ ขณะนั้นโมทซาร์ทใช้ชีวิตอยู่ที่เวียนนา

คอนแชร์โตชิ้นนี้แบ่งออกเป็น 3 มูฟเมนต์ คือ 
 I. Allegro moderato
 II. Romance (Andante)
 III. Rondo (Allegro vivace) 6/8

แผ่นโน้ตต้นฉบับที่เขียนด้วยลายมือโมทซาร์ท เขียนด้วยน้ำหมึกสี่สี คือ สีแดง เขียว น้ำเงิน และดำ ในอดีตสันนิษฐานว่าโมทซาร์ทใช้หมึกหลายสีเพื่อเล่นตลกแกล้งลีทเกบ ที่สนิทสนมกันมาตั้งแต่เด็ก หรืออาจเป็นรูปแบบของรหัสสี ให้ลีทเกบต้องเป่าฮอร์นรัวเป็นจังหวะ ISMN M-2018-0704-1 เลียนแบบเสียงฝีเท้าม้าวิ่ง

นักดนตรีที่เป่าโซโลฮอร์นในคอนแชร์โตชิ้นนี้ ต้องเป่าด้วยระดับเสียงต่ำกว่าที่ฮอร์นในยุคนั้นทำได้ ฮอร์นในยุคนั้นมีชื่อเรียกว่า Natural horn ส่วนเฟรนช์ฮอร์นแบบในปัจจุบัน ซึ่งมีวาล์วสำหรับปรับเสียง ได้ประดิษฐ์ขึ้นหลังปี ค.ศ. 1810 ลีทเกบต้องใช้ความสามารถพิเศษ ทั้งการรัวริมฝีปาก (trill) การขยับมือที่ถือปากแตร และการกระดกลิ้น
# สถานีวิทยุกระจายเสียงมหาวิทยาลัยเกษตรศาสตร์
สถานีวิทยุกระจายเสียงมหาวิทยาลัยเกษตรศาสตร์ (Radio Station Kasetsart University) เป็นวิทยุกระจายเสียงเพื่อการเกษตรและบริการสาธารณะ โดยเผยแพร่ข้อมูลสารสนเทศเพื่อพัฒนาคุณภาพชีวิตของประชาชน  โดยเผยแพร่ในระบบ A.M. Stereo ที่มีผู้ฟังมากที่สุด โดยเน้นการเผยแพร่ข้อมูลสารสนเทศทางการเกษตรและบริการชุมชนครอบคลุมพื้นที่ทั้งประเทศ

  ประวัติ 

พ.ศ. 2492 อธิการบดีของมหาวิทยาลัยเกษตรศาสตร์ในสมัยนั้น คุณหลวงสุวรรณวาจกกสิกิจ (ทองดี เรศานนท์) ส่งเสริมและเผยแพร่และชักจูงให้คนไทยหันมาสนใจในวิชาการเลี้ยงไก่สมัยใหม่ โดยผ่านวิทยุกระจายเสียง นับว่าได้ผลดีมาก และกระจายสู่เกษตรกรได้รวดเร็ว  

สถานีวิทยุกระจายเสียงมหาวิทยาลัยเกษตรศาสตร์ ก่อตั้งเมื่อวันที่ 20 กันยายน พ.ศ. 2504 เริ่มต้นด้วยเครื่องส่งที่มีกำลังออกอากาศเพียง 250 วัตต์

 ระบบการแพร่สัญญาณ 

ปัจจุบัน สถานีวิทยุ ม.ก. ออกอากาศด้วยกำลังส่ง 10 กิโลวัตต์ (เชียงใหม่ 5 กิโลวัตต์) โดยถ่ายทอดสัญญาณผ่านดาวเทียม "ไทยคม 1"  ในระบบ เอ.เอ็ม. สเตอริโอ อยู่ 4 สถานีด้วยกันคือ  

 สถานีวิทยุ ม.ก. บางเขน 
ออกอากาศด้วยกำลังส่ง 10 กิโลวัตต์  ที่ความถี่ 1,107 กิโลเฮิตซ์   สำหรับสถานีวิทยุ ม.ก. บางเขน นั้นส่งออกอากาศจากสถานีออกอากาศ ณ  ที่ตำบลสวนหลวง  อำเภอกระทุ่มแบน จังหวัดสมุทรสาคร  โดยถ่ายทอดสัญญาณไปจากสำนักส่งเสริมฯ บางเขน ด้วยเพราะว่าที่ตั้งของวิทยาเขตบางเขน เป็นทางขึ้นลงของเครื่องบิน ของท่าอากาศยานนานาชาติดอนเมือง ท่าอากาศยานแห่งประเทศไทย และท่าอากาศยานทหารดอนเมือง (บน.6) กองทัพอากาศ จึงไม่สามารถนำสายนำสัญญาณลากไปเชื่อมสายอากาศที่ติดตั้งบนเสาอากาศที่มีความสูงมากๆได้

 สถานีวิทยุ ม.ก.เชียงใหม่ 
ออกอากาศด้วยกำลังส่ง  5 กิโลวัตต์ ที่ความถี่ 612 กิโลเฮิตซ์  

 สถานีวิทยุ ม.ก.ขอนแก่น 
ออกอากาศด้วยกำลังส่ง 10 กิโลวัตต์  ที่ความถี่ 1,314 กิโลเฮิตซ์  

 สถานีวิทยุ ม.ก. สงขลา 
ออกอากาศด้วยกำลังส่ง 10 กิโลวัตต์  ที่ความถี่ 1,269 กิโลเฮิตซ์ 

 ระบบข่ายสื่อสาร 
 ระบบ SSB (Single Side Band) เป็นระบบการสื่อสารที่สามารถติดต่อได้ตั้งแต่ระยะปานกลาง ไปจนถึงระยะไกล เพื่อใช้ติดต่อระหว่างสถานีวิทยุ ม.ก.ส่วนกลาง กับสถานีวิทยุ ม.ก.ต่างจังหวัด เพราะสถานีวิทยุ ม.ก. ในต่างจังหวัดในขณะนั้นไม่มีโทรศัพท์ การติดต่อจำเป็นต้องใช้วิทยุสื่อสารระบบ SSB ซึ่งสามารถติดต่อได้ทั่วประเทศ โดยใช้ความถี่ 79.35 kHz และ 7698 kHz 
 ระบบ VHF (Very High Frequency) เป็นข่ายสื่อสารสำหรับติดต่อทั้งในระยะใกล้และระยะไกล มีความถี่ย่าน VHF เป็นของตัวเองถึง 2 ความถี่ คือ 142,200 เม็กกะเฮิตซ์ และความถี่ 142,700 เม็กกะเฮิตซ์
 ระบบ UHF (Utra High Frequency)วิทยุโทรศัพท์ระหว่าง 2 วิทยาเขตใช้ความถี่ 995 และ 925 เมกกะเฮิตซ์  นอกจะนำมาใช้ในการติดต่อวิทยุโทรศัพท์แล้ว ยังนำมาใช้เป็นเครือข่ายอินเทอร์เน็ต ไปยังวิทยาเขตกำแพงแสนของเครือข่ายนนทรีเน็ต และโครงข่าย Uninetอีกด้วย

 คลื่นความถี่วิทยุโทรทัศน์ 
มหาวิทยาลัยเกษตรศาสตร์เคยได้รับการจัดสรรคลื่นความถี่วิทยุโทรทัศน์ แต่ได้คืนคลื่นความถี่แล้ว
# โมริโอกะ
โมริโอกะ  เป็นนครศูนย์กลางของจังหวัดอิวาเตะ ประเทศญี่ปุ่น มีพื้นที่ 489.15 ตารางกิโลเมตร ณ ค.ศ. 2023 มีจำนวนประชากร 285,091 คน คิดเป็นความหนาแน่นประชากร 322 คนต่อตารางกิโลเมตร

 ภูมิศาสตร์ 
โมริโอกะตั้งอยู่ในแอ่งคิตากามิ ใจกลางจังหวัดอิวาเตะ บริเวณจุดบรรจบของแม่น้ำสามสาย ได้แก่ แม่น้ำคิตากามิ แม่น้ำชิูคูอิชิ และแม่น้ำนาคัตสึ แม่น้ำคิตากามิเป็นแม่น้ำที่ใหญ่เป็นอันดับสองทางฝั่งมหาสมุทรแปซิฟิกของญี่ปุ่น (รองจากแม่น้ำโทเนะ) และเป็นแม่น้ำที่ยาวที่สุดในภูมิภาคโทโฮคุ ไหลผ่านเมืองจากทิศเหนือไปทิศใต้ ภายในเขตเมืองมีเขื่อนหลายแห่ง รวมถึงเขื่อนชิจูชิดะและเขื่อนกันโด ภูเขาไฟที่ยังคุกรุ่นอย่างภูเขาอิวาเตะเป็นจุดเด่นทางทิศตะวันตกเฉียงเหนือของเมือง ขณะที่ภูเขาฮิเมคามิตั้งอยู่ทางทิศเหนือ และบางครั้งสามารถมองเห็นภูเขาฮายาชิเนะทางทิศตะวันออกเฉียงใต้ได้

ชุมชนโดยรอบ

จังหวัดอิวาเตะ

 ฮาจิมันไต
 ฮานามากิ 
 อิวาอิซูมิ 
 คูซูมากิ 
 มิยาโกะ
 ชิวะ
 ชิซูคูอิชิ 
 ทากิซาวะ 
 ยาฮาบะ

 ประชากรศาสตร์ 
ตามข้อมูลสำมะโนประชากรของญี่ปุ่นMorioka population statistics ประชากรของเมืองโมริโอกะถึงจุดสูงสุดประมาณปี 2000 และลดลงเล็กน้อยตั้งแต่นั้นเป็นต้นมา

 ประวัติศาสตร์ 
เมืองโมริโอกะก่อตั้งขึ้นใน ค.ศ. 1597 โดยนัมบุ โนบูนาโอะ (南部信直 Nanbu Nobunao) ไดเมียวคนที่ 26 ของตระกูลนัมบุ (南部氏 Nanbu-shi) เพื่อให้เป็นเมืองหลวงของแคว้นศักดินานัมบุ (南部藩 Nanbu han) โดยได้สร้างปราสาทโมริโอกะไว้ ต่อมาใน ค.ศ. 1655 แคว้นศักดินานัมบุได้ถูกแบ่งเป็น 2 แคว้น ได้แก่ แคว้นศักดินาโมริโอกะ (盛岡藩 Morioka han) และแคว้นศักดินาฮาจิโนเฮะ (八戸藩 Hachinohe han) และใน ค.ศ. 1683 ชื่อของเมืองถูกเปลี่ยนตัวอักษรจาก 盛岡 เป็น 森岡 (แต่ยังคงอ่านว่า "โมริโอกะ" เหมือนเดิม) เมื่อมีการประกาศใช้ระบบเทศบาล จึงได้มีการจัดตั้งเทศบาลนครโมริโอกะขึ้นและกำหนดให้เป็นเมืองหลวงของจังหวัดอิวาเตะในวันที่ 1 เมษายน ค.ศ. 1889
# ดรีมมิงออฟยู
ดรีมมิงออฟยู  เป็นสตูดิโออัลบั้มลำดับที่ 5 ของเซเลนาศิลปินเพลงป๊อปหญิงชาวอเมริกัน ออกจำหน่ายเมื่อวันที่ 17 กรกฎาคม พ.ศ. 2538.

 รายชื่อเพลงในอัลบั้ม 
 ด้านเอ 
 "I Could Fall in Love"
 "Captive Heart"
 "I'm Getting Used To You" 
 "God's Child (Baila Conmigo)" 
 "Dreaming of You" 
 "Missing My Baby" 
 "Amor Prohibido" 
 "Wherever You Are (Dondequiera Que Estes)"
 "Techno Cumbia"
 "El Toro Relajo"
 "Como La Flor"
 "Tu, Solo Tu"
 "Bidi Bidi Bom Bom"

 ประเทศญี่ปุ่น 
14. "Sukiyaki"

 ชาร์ต 

ประเทศชาร์ตอันดับสูงสุด ยอดขายระดับ ยอดขาย สหรัฐอเมริกาBillboard Hot 200135x platnuim18,000,000
# แคลริเน็ตคอนแชร์โต (โมทซาร์ท)
แคลริเน็ตคอนแชร์โต ในบันไดเสียง เอ เมเจอร์  ผลงานประพันธ์ของว็อล์ฟกัง อมาเดอุส โมทซาร์ท เป็นคอนแชร์โตสำหรับแคลริเน็ต ที่โมทซาร์ทแต่งขึ้นในปี ค.ศ. 1791 สำหรับให้แอนตัน สแทดเลอร์ (1753 – 1812) นักแคลริเน็ตและฮอร์นชาวออสเตรียเป็นผู้บรรเลง คอนแชร์โตชิ้นนี้เป็นหนึ่งในผลงานชิ้นสุดท้ายที่โมทซาร์ทแต่งได้เสร็จสมบูรณ์ก่อนจะเสียชีวิต (โมทซาร์ทเสียชีวิต 6 สัปดาห์หลังจากการแสดงรอบปฐมทัศน์)

สแทดเลอร์เล่นคอนแชร์โตรอบปฐมทัศน์เมื่อวันที่ 16 ตุลาคม ค.ศ. 1791 ที่ปราก เขาต้องใช้แคลริเน็ตที่ปรับแต่งเป็นพิเศษให้มีระดับเสียงต่ำลง เป็นระดับ ซี แทนที่จะใช้แคลริเน็ตแบบทั่วไปซึ่งมีระดับเสียงต่ำสุด อี  ต่อมาเมื่อบริษัทผู้จัดพิมพ์โน้ตดนตรีวางจำหน่าย จึงได้ดัดแปลงต้นฉบับของโมทซาร์ท เพื่อให้นักดนตรีที่ใช้แคลริเน็ตทั่วไปตามท้องตลาด สามารถเล่นท่อนไฮไลต์ของคอนแชร์โตบทนี้ได้ 

คอนแชร์โตบทนี้แบ่งออกเป็น 3 มูฟเมนต์ จังหวะ เร็ว-ช้า-เร็ว ได้แก่
 I. Allegro
 II. Adagio
 III. Rondo: Allegro

มูฟเมนต์ที่สอง Adagio ได้รับความนิยมจากการนำไปใช้เป็นเพลงประกอบภาพยนตร์เรื่อง Out of Africa http://www.imdb.com/title/tt0089755/soundtrack และได้รับรางวัลออสการ์และรางวัลลูกโลกทองคำ สาขาดนตรีประกอบภาพยนตร์ยอดเยี่ยม
# ฟิต ฟินเลย์
เดวิด จอห์น ฟินเลย์ (David John Finlay; 31 มกราคม ค.ศ. 1958)Fit Finlay. Gerweck.net (2009-09-06). Retrieved on 2012-05-26. เป็นครูฝึกมวยปล้ำอาชีพ, โปรดิวเซอร์และอดีตนักมวยปล้ำอาชีพชาวไอร์แลนด์เหนือที่เซ็นสัญญาทำงานกับWWEในนาม ฟินเลย์ (Finlay)

 ผลงานแชมป์และรางวัล 
 All Star Wrestling
 British Heavyweight Championship (1 time)
 British championships
 World Mid-Heavyweight Championship (4 times)
 Catch Wrestling Association
CWA British Commonwealth Championship (1 time)
 CWA Intercontinental Heavyweight Championship (1 time)
 CWA World Middleweight Championship (4 times)
 CWA World Tag Team Championship (1 time) – with Marty Jones
 Fighting Spirit Magazine
 LL Cool J Award (2006)
 Joint Promotions
 British Heavy Middleweight Championship (6 times)
 British Light Heavyweight Championship (2 times)
 Pro Wrestling Illustrated
 PWI ranked him #278 of the 500 best singles wrestlers of the "PWI Years" in 2003
 PWI ranked him #33 of the top 500 singles wrestlers in the PWI 500 in 2007
 Smash
 Smash Championship (1 time)
 World Championship Wrestling
 WCW World Television Championship (1 time)
 Hardcore Junkyard Invitational Tournament (1999)
 World Wrestling Entertainment
 WWE United States Championship (1 time)
 Bragging Rights Trophy (2009) – with Team SmackDown (Chris Jericho, Kane, R-Truth, Matt Hardy, David Hart Smith and Tyson Kidd)
# สมเด็จพระราชินีซาเลฮาแห่งบรูไน
สมเด็จพระราชินีซาเลฮาแห่งบรูไน (พระราชสมภพ: 7 ตุลาคม พ.ศ. 2489) สมเด็จพระราชินีในสมเด็จพระราชาธิบดีฮัจญี ฮัสซานัล โบลเกียห์ มูอิซซัดดิน วัดเดาเลาะห์ สุลต่านแห่งบรูไน

 พระประวัติ 
สมเด็จพระราชินีซาเลฮาแห่งบรูไน เสด็จพระราชสมภพเมื่อวันที่ 7 ตุลาคม พ.ศ. 2489 ณ หมู่บ้านซัมบิลิง ถนนพระราชวังดารุสลาม เมืองบรูไนทาวน์ (ปัจจุบันคือ บันดาร์เซอรีเบอกาวัน) เขตบรูไนดารุสลาม โดยเป็นธิดาของเปงงีรัน เปอมันชา เปงงีรัน อานะก์ ฮัจญี โมฮัมเหม็ด อาลัม กับเปงงีรัน บาบู รายา เปงงีรัน อานะก์ ฮัจญา เบอซา

พระองค์ทรงได้รับการศึกษาขั้นต้นจากโรงเรียนเอกชนสอนศาสนาจากสุเหร่าในพระราชวังดารุลฮานา ต่อมาพระองค์จึงทรงเข้ารับการศึกษาต่อที่โรงเรียนติงงีเปอเริมปวนรายาอิสตรี (Sekolah Tinggi Perempuan Raja Isteri) ในบันดาร์เซอรีเบอกาวัน โดยพระองค์ได้ศึกษาต่อจนถึงในปี พ.ศ. 2508

 อภิเษกสมรส 
พระองค์ได้อภิเษกสมรสกับสมเด็จพระราชาธิบดีฮัจญี ฮัสซานัล โบลเกียห์ มูอิซซัดดิน วัดเดาเลาะห์ เมื่อวันที่ 29 กรกฎาคม พ.ศ. 2508 ซึ่งขณะนั้นพระสวามียังดำรงพระอิสริยยศที่ เจ้าชายฮัสซานัล โบลเกียห์ มกุฎราชกุมารแห่งบรูไน พระองค์จึงดำรงพระอิสริยยศเป็น มกุฎราชกุมารีแห่งบรูไน อนึ่งพระองค์และพระสวามีเป็นพระญาติกัน เนื่องจากพระมารดาของพระสวามี กับพระบิดาของพระองค์เป็นพี่น้องกัน หลังจากการสมรสพระองค์ได้ให้ประสูติกาลพระราชโอรส 2 พระองค์ และพระราชธิดา 4 พระองค์ ได้แก่
 เจ้าหญิงราชิดะห์  (26 กรกฎาคม พ.ศ. 2512) เสกสมรสกับเจ้าชายอับดุล ราฮิม มีพระโอรส-ธิดา 5 พระองค์
 เจ้าหญิงมูตา วะก์กีละห์ (ประสูติ 12 ตุลาคม พ.ศ. 2514)
 เจ้าชายอัลมุห์ตาดี บิลละห์ มกุฎราชกุมารแห่งบรูไน (17 กุมภาพันธ์ พ.ศ. 2517) เสกสมรสกับเจ้าหญิงซาระห์ มีพระโอรส-ธิดา 3 พระองค์
 เจ้าหญิงมาจีดะห์ (16 มีนาคม พ.ศ. 2519) เสกสมรสกับเจ้าชายไครุล คาลิล มีพระโอรส-ธิดา 2 พระองค์
 เจ้าหญิงฮาฟีซะห์ (12 มีนาคม พ.ศ. 2523) เสกสมรสกับเจ้าชายโมฮัมมัด รูไซนี
 เจ้าชายอับดุล มาลิก (30 มกราคม พ.ศ. 2526)

 พระจริยวัตร 
พระองค์โปรดธรรมชาติ ทรงมีสวนผลไม้ บ่อเลี้ยงปลา และสวนนก ในยามว่างพระองค์โปรดการอ่านหนังสือ โปรดการเล่นแบดมินตัน รวมไปถึงการละเล่นดั้งเดิมของบรูไน คือ การเล่นจงกะก์ (Congkak)  และปาซัง (Pasang)

 เครื่องราชอิสริยาภรณ์ 
 80px เครื่องราชอิสริยาภรณ์จุลจอมเกล้า ชั้นปฐมจุลจอมเกล้า (ป.จ.)
# ไชยา ยิ้มวิไล
ศาสตราจารย์ ไชยา ยิ้มวิไลฐานข้อมูลประวัติย่อ อดีตกรรมการผู้ช่วยรองนายกรัฐมนตรี (วิษณุ เครืองาม) ที่ปรึกษาผู้ทรงคุณวุฒิของคณะกรรมการเตรียมการปฏิรูปประเทศ ตามคำสั่งนายกรัฐมนตรีที่ 8/2560 เซ็น ตั้ง 39 ผู้ทรงคุณวุฒิ ป.ย.ป.แล้ว คนดังเพียบ! อดีตโฆษกประจำสำนักนายกรัฐมนตรี ในรัฐบาลพลเอกสุรยุทธ์ จุลานนท์ สังกัดวิทยาลัยบัณฑิตศึกษาด้านการจัดการ มหาวิทยาลัยศรีปทุม ผู้อำนวยการ หลักสูตรปรัชญาดุษฎีบันฑิต สาขารัฐประศาสนศาสตร์ มหาวิทยาลัยศรีปทุม

ด้านครอบครัวสมรส กับทิพย์สุดา ยิ้มวิไล มีบุตรชื่อ เอกลักษณ์ ยิ้มวิไล ผู้อำนวยการฝ่ายการตลาดและพัฒนาธุรกิจ บริษัท แบงคอก เมโทร เน็ทเวิร์คส์ จำกัด

 การศึกษา 
สำเร็จการศึกษาระดับปริญญาตรี และปริญญาโท ด้านบริหารรัฐกิจ จากมหาวิทยาลัยโอไฮโอสเตต (Ohio State University) และระดับปริญญาเอก ด้านการบริหารรัฐกิจ จากมหาวิทยาลัยโกลเดนเกต (Golden Gate University)

 การทำงาน 
เป็นอาจารย์ประจำที่มหาวิทยาลัยธรรมศาสตร์ ต่อมาได้เข้ามารับหน้าที่ประจำสำนักนายกรัฐมนตรี ก่อนจะมารับตำแหน่งโฆษกประจำสำนักนายกรัฐมนตรี ในรัฐบาลของพลเอกสุรยุทธ์ จุลานนท์ แทนร้อยเอก นายแพทย์ ยงยุทธ มัยลาภ ตั้งแต่วันที่ 9 กุมภาพันธ์ พ.ศ. 2550 หลังจากสิ้นสุดวาระการดำรงตำแหน่งในรัฐบาลของพลเอกสุรยุทธ์ จุลานนท์แล้ว ก็กลับไปทำงานเป็นอาจารย์ประจำที่มหาวิทยาลัยศรีปทุมคอลัมนิสต์ หนังสือพิมพ์สยามรัฐ

หลังรัฐประหารในประเทศไทย พ.ศ. 2557 เขาได้รับแต่งตั้งเป็น กรรมการผู้ช่วยรองนายกรัฐมนตรี (ศาสตราจารย์ ดร.วิษณุ เครืองาม) และ ที่ปรึกษาผู้ทรงคุณวุฒิของคณะกรรมการเตรียมการปฏิรูปประเทศ ตามคำสั่งนายกรัฐมนตรีที่ 8/2560

 เครื่องราชอิสริยาภรณ์ 
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์อันเป็นที่เชิดชูยิ่งช้างเผือกและเครื่องราชอิสริยาภรณ์อันมีเกียรติยศยิ่งมงกุฎไทย ประจำปี ๒๕๕๗ , เล่ม ๑๓๑ ตอนที่ ๒๗ ข หน้า ๒, ๓ ธันวาคม ๒๕๕๗
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์อันเป็นที่เชิดชูยิ่งช้างเผือกและเครื่องราชอิสริยาภรณ์อันมีเกียรติยศยิ่งมงกุฎไทย ประจำปี ๒๕๕๒ , เล่ม ๑๒๖ ตอนที่ ๑๖ ข หน้า ๒๑, ๔ ธันวาคม ๒๕๕๒
# ซิมโฟนีหมายเลข 40 (โมทซาร์ท)
ซิมโฟนีหมายเลข 40 ในบันไดเสียง จี ไมเนอร์  ผลงานประพันธ์ของว็อล์ฟกัง อมาเดอุส โมทซาร์ทในปี ค.ศ. 1788 เป็นซิมโฟนีเพียงหนึ่งในสองชิ้นของโมทซาร์ทในบันไดเสียงจี ไมเนอร์ อีกชิ้นหนึ่งคือ ซิมโฟนีหมายเลข 25 ในบันไดเสียง จี ไมเนอร์ หรือ "The Little G minor symphony"  ในขณะที่ซิมโฟนีหมายเลข 40 รู้จักกันในชื่อ "The Great G minor symphony" 

โมทซาร์ทแต่งซิมโฟนีหมายเลข 40 เสร็จเมื่อวันที่ 25 กรกฎาคม ค.ศ. 1788 ในเวลาใกล้เคียงกับที่เขาแต่งซิมโฟนีหมายเลข 39 และ หมายเลข 41 เสร็จ Deutsch, Otto Erich (1965) Mozart: A Documentary Biography. Stanford, CA: Stanford University Press., p. 320 แต่ไม่มีหลักฐานปรากฏว่ามีการแสดงรอบปฐมทัศน์ที่ใด มีข้อสันนิษฐานว่าโมทซาร์ทได้จัดแสดงซิมโฟนีหมายเลข 40 นี้ ระหว่างออกตระเวนไปยังเดรสเดิน ไลพ์ซิจ ฟรังค์ฟวร์ทอัมไมน์ และเวียนนา ในช่วงประมาณ ค.ศ. 1789 ถึง 1791 และมีเอกสารลายมือโมทซาร์ทแสดงว่ามีการปรับปรุงการเรียบเรียงในช่วงนั้น

ซิมโฟนีหมายเลข 40 ประกอบด้วย 4 มูฟเมนต์ (เร็ว-ช้า-มินูเอ็ต-เร็ว) โดยมูฟเมนต์ที่ 1 เป็นท่อนที่ได้รับความนิยมที่สุด ดังนี้
I. Molto allegro, 2/2
II. Andante, 6/8
III. Menuetto – Trio, 3/4
IV. Allegro assai, 2/2

ซิมโฟนีชิ้นนี้มีอิทธิพลต่องานของเบโทเฟน โดยเฉพาะช่วงต้นของมูฟเมนต์ที่ 4 ซึ่งมีท่วงทำนองคล้ายคลึงกับมูฟเมนต์ที่ 3 ของซิมโฟนีหมายเลขห้าของบีโทเฟน
# ยิ่งพันธ์ มนะสิการ
ยิ่งพันธ์ มนะสิการ (23 พฤศจิกายน พ.ศ. 2480 – 22 ธันวาคม พ.ศ. 2546) อดีตรัฐมนตรีว่าการกระทรวงวิทยาศาสตร์ เทคโนโลยี และสิ่งแวดล้อม อดีตสมาชิกสภาผู้แทนราษฎรจังหวัดพิษณุโลก และอดีตนายกสภามหาวิทยาลัยนเรศวร

 ประวัติ 
นายยิ่งพันธ์ มนะสิการ เกิดเมื่อวันที่ 23 พฤศจิกายน พ.ศ. 2480 ที่ตำบลหินลาด อำเภอวัดโบสถ์ จังหวัดพิษณุโลก เป็นบุตรของบุญชง กับแสง มนะสิการ สำเร็จการศึกษาจากคณะพาณิชยศาสตร์และการบัญชี จุฬาลงกรณ์มหาวิทยาลัย

ด้านชีวิตครอบครัวสมรสกับนางมยุรา มนะสิการ อดีต ส.ส.พิษณุโลก 2 สมัย มีบุตร-ธิดา 3 คน

 การทำงาน 
นายยิ่งพันธ์ มนะสิการ เป็นสมาชิกสภาผู้แทนราษฎร จังหวัดพิษณุโลก พรรคประชากรไทย และเคยเป็นรัฐมนตรีว่าการทบวงมหาวิทยาลัย ในรัฐบาลของพลเอก ชาติชาย ชุณหะวัณ เมื่อปี พ.ศ. 2534พระบรมราชโองการ ประกาศ ตั้งรัฐมนตรี (จำนวน ๔๕ ราย) และเป็นเลขาธิการพรรคประชากรไทย ซึ่งนายยิ่งพันธ์ มนะสิการ เป็น 1 ใน 12 ส.ส. กลุ่มงูเห่า ที่ให้การสนับสนุนนายชวน หลีกภัย เป็นนายกรัฐมนตรี จนได้รับตำแหน่งรัฐมนตรีว่าการกระทรวงวิทยาศาสตร์ เทคโนโลยีและสิ่งแวดล้อมพระบรมราชโองการ ประกาศ แต่งตั้งรัฐมนตรี (จำนวน ๔๙ ราย) ในรัฐบาล 3 คณะ ตั้งแต่ปี พ.ศ. 2538 - พ.ศ. 2541 ซึ่งในการดำรงตำแหน่งดังกล่าว เขาถูกกล่าวหาว่ามีความเกี่ยวโยงกับการทุจริตที่ดินคลองด่าน เป็นเหตุให้นายวัฒนา อัศวเหม ถูกศาลตัดสินจำคุก และเขาถูกกรมควบคุมมลพิษ ฟ้องร้องเรียกค่าเสียหายจากการที่เขาเป็นผู้เสนอโครงการต่อคณะรัฐมนตรี เอื้อประโยชน์ให้มีการดำเนินการให้ราชการได้รับความเสียหาย รวมมูลค่าความเสียหายที่ต้องชดใช้ 4,770 ล้านบาทฟ้องกราวรูดหมื่น ล.จาก ไทยรัฐ

ในการเลือกตั้ง พ.ศ. 2544 ได้ย้ายมาลงสมัครในนามพรรคไทยรักไทย แต่ไม่ได้รับการเลือกตั้ง แพ้ให้กับนายพิทักษ์ สันติวงศ์เดชา จากพรรคประชาธิปัตย์ ต่อมาได้ลงเลือกตั้งซ่อมเขต 6 แต่ก็แพ้ให้กับนายจุติ ไกรฤกษ์ ทำให้ในการจัดตั้งรัฐบาลของ พ.ต.ท.ทักษิณ ชินวัตร จึงได้รับตำแหน่งเป็นเพียง ที่ปรึกษารัฐมนตรีว่าการทบวงมหาวิทยาลัย 

 ถึงแก่อนิจกรรม 
ยิ่งพันธ์ มนะสิการ ถึงแก่อนิจกรรมด้วยโรคมะเร็งต่อมน้ำเหลือง เมื่อวันที่ 22 ธันวาคม พ.ศ. 2546 สิริอายุ 66 ปี มีพิธีพระราชทานเพลิงศพเมื่อวันที่ 3 เมษายน พ.ศ. 2547 ณ วัดธรรมจักร อำเภอเมืองพิษณุโลก จังหวัดพิษณุโลก

 เครื่องราชอิสริยาภรณ์ 
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์, เล่ม ๑๑๐ ตอนที่ ๒๐๐ ง ฉบับพิเศษ หน้า ๑, ๓ ธันวาคม ๒๕๓๖
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์, เล่ม ๑๐๗ ตอนที่ ๒๔๐ ง ฉบับพิเศษ หน้า ๒, ๔ ธันวาคม ๒๕๓๓
# แฮลลิลูยาห์ (แก้ความกำกวม)
แฮลลิลูยาห์ (/ˌhæl.ɪˈluː.jə/Cambridge Dictionaries Online) เป็นคำทับศัพท์จากภาษาฮีบรู แปลว่า "สรรเสริญพระยาห์เวห์" สามารถหมายถึง
 อัลเลลูยา คำที่ปรากฏในคัมภีร์ไบเบิล คริสต์ศาสนิกชนในปัจจุบันใช้คำนี้ร้องเพื่อสรรเสริญพระเจ้า
 แฮลลิลูยาห์คอรัส  ท่อนร้องประสานเสียงจาก เมสไซยาห์ ผลงานของเกออร์ก ฟรีดริช เฮนเดิล
 แฮลลิลูยาห์ (อีพี)
# อัลเลลูยา
อัลเลลูยาพระคัมภีร์ภาคพันธสัญญาใหม่ วว. 19:1, คณะกรรมการคาทอลิกเพื่อพระคัมภีร์ (คาทอลิก) อาเลลูยาพระคริสตธรรมคัมภีร์ภาษาไทย ฉบับ 1987 วว. 19:1 . คริสตจักรไคร้สตเชิช กรุงเทพฯ (โปรเตสแตนต์) หรือ ฮาเลลูยาพระคริสตธรรมคัมภีร์ ฉบับมาตรฐาน วว. 19:1 (โปรเตสแตนต์) มาจาก Alleluia ในภาษากรีกและภาษาละติน ซึ่งเป็นคำทับศัพท์มาจาก הַלְּלוּיָהּ ในภาษาฮีบรู มีความหมายว่า สรรเสริญ (הַלְּלוּ) พระยาห์เวห์ (יָהּ)  มาจากอักษรสองตัวแรกของคำว่า พระยาห์เวห์ (יהוה)  ตรงกับภาษาละตินว่า "Alleluia"

อัลเลลูยาเป็นวลีที่ใช้สรรเสริญพระเจ้าในศาสนายูดาห์และศาสนาคริสต์ ใกล้เคียงกับคำว่า อัลฮัมดุลิลลาฮ์  ที่ใช้ในศาสนาอิสลาม
# ฟูกาทีฟ
แฮร์รี เจมส์ ไบอาร์ต  หรือเป็นที่รู้จักในชื่อ ฟูกาทีฟ  เกิดเมื่อวันที่ 11 มีนาคม ค.ศ. 1994 เป็นแร็ปเปอร์วัยรุ่นและโปรดิวเซอร์เพลงจากเอสเซ็กซ์ สหราชอาณาจักร  เขามีเชื้อสายอังกฤษ ไอร์แลนด์ อิตาลี โปแลนด์-รัสเซีย ยิว และอังโกล-อินเดีย 

เขาทำงานดนตรี ทั้งเขียนและโปรดิวซ์ ด้วยตัวเองThe Guardian - New band of the day No 522 เขาเซ็นสัญญากับเคิร์ก เบอร์โรวส์ อดีตผู้จัดการของแมรี เจ. ไบลจ์ และผู้ร่วมก่อตั้งแบดบอยเรเคิดส์  หลังจากที่เบอร์โรวส์ได้ติดต่อผ่านทางแม่ของเขาที่ชื่อ กลอเรีย ที่เธอเคยเป็นผู้จัดการให้กับมาร์วิน เกย์

ฟูกาทีฟได้ออกทัวร์ร่วมกับเบสฮันเตอร์Daily Star - Fugative mobbed by girls at Basshunter gig และเขายังเป็นที่โปรดปรานของหนึ่งในผู้ดำเนินรายการบีบีซีเรดิโอวัน นิก กริมชอว์ ที่เคยบอกว่า เขาต้องการเด็กคนนี้มาออกรายการ Switch ของเขา

ซิงเกิลเปิดตัวของเขา "It's Summertime" ติดอันดับสูงสุดที่อันดับ 2 บนชาร์ตยูเคเออร์เบิร์นชาร์ต ติดอยู่ในท็อป 5 นาน 17 สัปดาห์Basildon Recorder - Hip-pop date for youthful Fugative จากนั้นออกซิงเกิลที่ชื่อ "Jimmy Shoe" เมื่อวันที่ 6 เมษายน ค.ศ. 2009 และออกซิงเกิล "Supafly" ติดอันดับ 48 บนยูเคซิงเกิลส์ชาร์ตThe Official UK Charts Company: TOP 100 SINGLES CHART เขาออกซิงเกิล "Crush" ในสหราชอาณาจักรเมื่อวันที่ 10 พฤษภาคม ค.ศ. 2010 ติดอันดับ 26 ในยูเคซิงเกิลส์ชาร์ต 

สตูดิโออัลบั้มแรกของเขาชื่อ No Goin Home กำหนดออกในปี 2011 มีซิงเกิลที่ 4 ภายใต้สังกัดมินิสทรีออฟซาวด์ ชื่อ "Sticks and Stones" ออกในเดือนพฤศจิกายน 2010 มิวสิกวิดีโอนี้ถ่ายกับดาราอเมริกันชื่อ นิกกี ฟลอเรส
# ซิมโฟนีหมายเลข 94 (ไฮเดิน)
ซิมโฟนีหมายเลข 94 ในบันไดเสียง จี เมเจอร์  เป็นผลงานของฟรานซ์ โยเซ็ฟ ไฮเดินที่แต่งขึ้นในปี ค.ศ. 1791 ระหว่างเดินทางในประเทศอังกฤษช่วง ค.ศ. 1791-1792 ตามคำเชิญของโยฮัน เพเทอร์ ซาโลม็อน ผลงานชิ้นนี้เป็นซิมโฟนีบทที่ 2 จาก 12 ชิ้นในชุด "ลอนดอนซิมโฟนี" (หรืออีกชื่อหนึ่งว่า ซาโลมอนซิมโฟนี)  ออกแสดงรอบปฐมทัศน์ที่ลอนดอน เมื่อวันที่ 23 มีนาคม ค.ศ. 1792 โดยไฮเดินเป็นผู้อำนวยเพลง และเล่นฟอร์เตเปียโน

ซิมโฟนีบทนี้แบ่งออกเป็น 4 มูฟเมนต์ ได้แก่
 I. Adagio - Vivace assai
 II. Andante
 III. Menuetto: Allegro molto
 IV. Finale: Allegro molto

ซิมโฟนีบทนี้มีความยาวทั้งสิ้นประมาณ 23 นาที มีท่วงทำนองที่ทำให้ผู้ฟังรู้สึกผ่อนคลาย แต่ไฮเดินได้สอดแทรกมุกตลกในมูฟเมนต์ที่ 2 http://www.artcassic.ob.tc/cassic17.html โดยมีจังหวะกระแทกกระทั้นเสียงดังจากกลองทิมปานีขึ้นมาอย่างกะทันหัน เป็นมุกตลกที่ไฮเดินปล่อยให้ผู้ชมฟังดนตรีเนิบนาบจนงีบหลับ แล้วแกล้งส่งเสียงดังให้ตกใจสะดุ้งตื่น จากนั้นดนตรีก็บรรเลงต่อไปราวกับไม่มีอะไรเกิดขึ้น ซิมโฟนีบทนี้มีชื่อเล่นในภาษาอังกฤษว่า "Surprise Symphony" ส่วนในภาษาเยอรมัน เรียกว่า "Sinfonie mit dem Paukenschlag" ("Symphony with the kettledrum stroke")
# สนามกีฬาศรีณรงค์
สนามกีฬาศรีณรงค์ สร้างเมื่อ พ.ศ. 2537 ตั้งอยู่ภายในสนามกีฬาศรีณรงค์ คือ สนามกีฬาการกีฬาแห่งประเทศไทย จังหวัดสุรินทร์  เดิมบริเวณนั้นเป็น สนามม้าแห่งจังหวัดสุรินทร์ และ ท่าอากาศยานสุรินทร์ภักดี  เป็นที่ดินราชพัสดุ การดูแลของ กองทัพอากาศ - กองทัพบก และต่อมาจังหวัดได้ขอโอนมาเพื่อใช้ในกิจกรรมกีฬาของจังหวัด มีเนื้อที่ประมาณ 60 ไร่ 2 งาน 55 ตารางวา  กว้างประมาณ 188.08 เมตร ยาวประมาณ 467.54 เมตร ไม่มีสิ่งปลูกสร้างใดๆ  อยู่ติดกับเขตเทศบาลเมืองสุรินทร์   มีถนนลาดยางตัดผ่านด้านหน้าสนาม กว้าง 10 เมตร  และยังเป็นที่ตั้งของ สโมสรฟุตบอลจังหวัดสุรินทร์ หรือสุรินทร์ เอฟซี และยังเป็นสนามเหย้าอีกด้วย และใช้จัดงานกีฬา เช่น เมืองช้างเกมส์ ฯลฯ และงานประจำปี เช่น งานช้างและงานกาชาดจังหวัดสุรินทร์

 สิ่งก่อสร้างภายใน 
 อาคารสำนักงานการกีฬาแห่งประเทศไทย สำนักงานสุรินทร์
 สนามฟุตบอลศรีณรงค์ 
 สระว่ายน้ำมหิธร
 โรงยิมเนเซี่ยมเผ่าแผน
 สนามฟุตซอล
 สนามแบดมินตัน
 สนามตะกร้อ
 สนามเทนนิส

 โครงการต่อเติมอัฒจันทร์ 
การกีฬาจังหวัดสุรินทร์ องค์การบริหารส่วนจังหวัดสุรินทร์ และสโมสรฟุตบอลสุรินทร์ FC ได้ร่วมมือที่จะจัดทำโครงการต่อเติมอัฒจันทร์ฝั่งที่ไม่มีหลังคาให้สูงขึ้น และ วางเก้าอี้บนอัฒจันทร์เพื่อความสบายของแฟนบอล และวางเก้าอี้ และยังจะมีการที่จะวางระบบไฟสนามไว้บนหลังคาอัฒจันทร์ฝั่งมีหลังคาเพื่อความสว่างมากขึ้น(คล้ายกับสนามศรีนครลำดวน) และเนื่องด้วยแฟนบอลมีมากจึงจำเป็นต้องเพิ่มที่นั่งให้มากขึ้นจากเดิม 7,000 ที่นั่ง เป็น 11,000 ที่นั่ง

 ภายในสนามกีฬาศรีณรงค์
# คอนทรา
คอนทรา  เป็นชื่อเกมแนวแอคชั่น อาจหมายถึง
 คอนทรา (เกมชุด) - ชุดเกมชื่อเดียวกันซึ่งมีหลายภาค
 คอนทรา (วิดีโอเกม) - วิดีโอเกมในภาคแรก ซึ่งใช้ชื่อเดียวกับเกมชุด
# เศรยัส ตัฬปเด
เศรยัส ตัฬปเด (เกิด 27 มกราคม พ.ศ. 2519) เป็นนักแสดงชาวอินเดีย ภาพยนตร์ที่สร้างชื่อเสียงให้เขา คือ Bombay to Bangkok นำแสดงร่วมกับ ลีน่า คริสเตนเซ่น และ เรื่องโอม ศานติ โอม นำแสดงร่วมกับ ศาห์รุข ข่าน

ศเรยัส ตัฬปเด
หมวดหมู่:บุคคลที่ยังมีชีวิตอยู่
หมวดหมู่:นักแสดงชายชาวอินเดีย
หมวดหมู่:บุคคลจากมุมไบ
# ศาหิท กปูร
ศาหิท กปูร  เกิด 25 กุมภาพันธ์ พ.ศ. 2524 เป็นนักแสดงของบอลลีวูด เขาเป็นมังสวิรัติ ภาพยนตร์ที่สร้างชื่อเสียงให้แก่เขา คือ 36 china town และ Kaminey